Source: https://octavpelin.wordpress.com/2013/04/
Timestamp: 2019-05-22 05:33:02+00:00

Document:
aprilie | 2013 | Octavpelin's Weblog
O STIRE BANALA.CCR LUI BASESCU A DECIS IERI:INSULTA SI CALOMNIA REINTRODUSE VOR FI SANCTIONATE PENAL!
O ştire aparent banală a fost trecută ieri cu vederea. Curtea Constituţională a României a acceptat o excepţie de neconstituţionalitate ridicată în cadrul unui proces la judecatoria Iasi (punctul 4) – prin intermediul căreia INSULTA şi CALOMNIA pot fi din nou sancţionate cu închisoarea.
Asta după ce anterior ÎCCJ a admis recursul in interesul legii declarat de procurorul general al Parchetului de pe langa Inalta Curte de Casatie si Justitie prin care cele două nu mai erau sancţionate cu închisoarea. CCR susţine acum că ÎCCJ nu a ţinut cont în decizia sa de o decizie mai veche a CCR prin care Legea care dezincrimina calomnia şi insulta a fost declarată neconstituţională.
Potrivit unui comunicat CCR, Curtea, cu unanimitate de voturi, a admis exceptia de neconstitutionalitate avand ca obiect dispozitiile art. 414 indice 5 alin.4 din Codul de procedura penala si a constatat ca „dezlegarea data problemelor de drept judecate” prin Decizia ICCJ – Sectiile Unite nr.8 din 18 octombrie 2010, publicata in Monitorul Oficial al Romaniei, Partea I, nr. 416 din 14 iunie 2011, este neconstitutionala, contravenind Constitutiei si Deciziei Curtii Constitutionale nr.62 din 18 ianuarie 2007.
Decizia CCR este definitiva si general obligatorie, argumentatia retinuta in motivarea solutiei va fi prezentata in cuprinsul deciziei, care se comunica celor doua Camere ale Parlamentului, Guvernului, Inaltei Curti de Casatie si Justitie, Parchetului de pe langa Inalta Curte de Casatie si Justitie, Consiliului Superior al Magistraturii si Judecatoriei Iasi – Sectia penala si se publica in Monitorul Oficial al Romaniei, Partea I.
In 18 octombrie 2010, ICCJ a admis recursul in interesul legii declarat de procurorul general al Parchetului de pe langa Inalta Curte de Casatie si Justitie si sesizarea Colegiului de conducere al Parchetului de pe langa Curtea de Apel Bucuresti, in sensul ca: „Normele de incriminare a insultei si calomniei cuprinse in art. 205 si 206 din Codul penal, precum si prevederile art. 207 din Codul penal privind proba veritatii, abrogate prin dispozitiile art. I pct. 56 din Legea nr. 278/2006, dispozitii declarate neconstitutionale prin Decizia nr. 62 din 18 ianuarie 2007 a Curtii Constitutionale, nu sunt in vigoare. Obligatorie, potrivit art. 4142 alin. 3 din Codul de procedura penala”.
In 18 ianuarie 2007, CCR a constatat ca dispozitiile art.I pct.56 din Legea 278/2006 pentru modificarea si completarea Codului penal, precum si pentru modificarea si completarea altor legi, partea referitoare la abrogarea art.205, 206 si 207 din Codul penal, sunt neconstitutionale.
Dispozitiile art. 205, 206 si 207 din Codul penal, abrogate prin art.I pct.56 din Legea 278/2006, au urmatorul cuprins: art.205 – Insulta „Atingerea adusa onoarei ori reputatiei unei persoane prin cuvinte, prin gesturi sau prin orice alte mijloace, ori prin expunerea la batjocura, se pedepseste cu amenda. Aceeasi pedeapsa se aplica si in cazul cand se atribuie unei persoane un defect, boala sau infirmitate care, chiar reale de-ar fi, nu ar trebui relevate. Actiunea penala se pune in miscare la plangerea prealabila a persoanei vatamate. Impacarea partilor inlatura raspunderea penala”; Art.206 – Calomnia „Afirmarea sau imputarea in public, prin orice mijloace, a unei fapte determinate privitoare la o persoana, care, daca ar fi adevarata, ar expune acea persoana la o sanctiune penala, administrativa sau disciplinara ori dispretului public, se pedepseste cu amenda de la 2.500.000 lei la 130.000.000 lei.
Actiunea penala se pune in miscare la plangerea prealabila a persoanei vatamate. Impacarea partilor inlatura raspunderea penala”; Art.207 – Proba veritatii „Proba veritatii celor afirmate sau imputate este admisibila, daca afirmarea sau imputarea a fost savarsita pentru apararea unui interes legitim. Fapta cu privire la care s-a facut proba veritatii nu constituie infractiunea de insulta sau calomnie”.
Etichete:O STIRE BANALA.CCR LUI BASESCU A DECIS IERI:INSULTA SI CALOMNIA REINTRODUSE VOR FI SANCTIONATE PENAL!
POHTA CE SI-O DORESTE VOEVODUL TRAIAN BASESCU!
Traian Băsescu a declarat că îşi doreşte ca până la sfârşitul mandatului său naţiunea să fie mai unită, fără certuri „între iliescieni şi anti-iliescieni, între băsişti şi anti-băsişti”.
“Mi-aş dori mult ca, până la sfârşitul mandatului meu, să devenim toţi pro-România!”, a spus şefului statului, într-un interviu publicat marţi, 30 aprilie, de EVZ, şeful statului precizând că şi-ar dori ca „la sfârşitul mandatului, naţiunea română să fie unită, mai coezivă şi să-şi susţină propriile obiective. Ne ajunge cât am fost împărţiţi între iliescieni şi anti-iliescieni, între băsişti şi anti-băsişti“. Băsescu a adăugat şi că îşi doreşte ca până în decembrie 2014 şi realizarea obiectivelor înscrise în acordul de coabitare semnat cu premierul Victor Ponta: revizuirea Constituţiei, pentru a avea Parlament unicameral cu maximum 300 de aleşi, reorganizarea administrativă, o nouă lege a sănătăţii care să permită şi finanţarea privată a sistemului medical şi o nouă lege electorală.
Totodată, preşedintele a mai indicat că priorităţile naţionale ale României în perioada următoare sunt consolidarea independenţei Justiţiei, dezvoltarea durabilă şi crearea de locuri de muncă, accelerarea proceselor de integrare în UE, cu intrarea în zona Schengen şi adoptarea monedei euro, dobândirea independenţei energetic, realizarea obiectivelor Agendei UE 2020 privind educaţia, cercetarea, mediul, dar şi agricultura şi turismul.
Etichete:POHTA CE SI-O DORESTE VOEVODUL TRAIAN BASESCU!
COSMARUL INTAIULUI PENAL AL ROMANIEI,TRAIAN BASESCU:”POVESTEA FLOTEI”!
Traian Băsescu a afirmat luni că „povestea” potrivit căreia Fondul Monetar Internaţional ar impune României un anumit program este similară cu cea referitoare la „Băsescu şi flota”, în sensul că se fac afirmaţii pe tema respectivă, dar nimeni nu le dovedeşte.
„Vorbiţi cu un om care a stat faţă în faţă cu FMI-ul în toţi aceşti ani, nu mai vorbim când eram ministru. (…) O să vă spun un lucru care o să vă şocheze. Nu o să îl credeţi, pentru că este la fel ca poveştile cu ‘Băsescu şi flota’, spre exemplu, nimeni nu îmi poate arăta un act prin care am aprobat vânzarea unei nave, dar toată lumea spune ‘acolo este flota’. Cum la fel spune toată lumea ‘FMI vine şi impune programul’. Nu. Şi eu vă fac demonstraţia că nu este aşa. Şi afirm public – ţineţi cont că se duce până la Washington în 30 de minute pe masă la FMI această declaraţie – vă afirm public că noi am cerut introducerea societăţilor în acordul cu FMI, noi am cerut ca în acordul cu FMI să avem introducerea managementului privat, ca o obligaţie. Noi, Guvernul şi eu. Guvernul Emil Boc şi eu. De ce? Pentru că ne dădeam seama că aici avem o mare vulnerabilitate să încercăm să diminuăm influenţa politicului”, a declarat şefului statului la TVR1, întrebat cu privire la faptul că FMI ar fi „legat de mâini şi de picioare” toate guvernele României.
El a reiterat faptul că îşi doreşte ca România să rămână în continuare în acord cu FMI şi UE.
„Eu vreau să rămânem în acord şi cu FMI-ul, vreau să rămânem în acord şi cu Uniunea Europeană, dintr-un motiv simplu: în primul rând, cât eşti în acord cu Uniunea Europeană, ai un top-up, deci un adaos, la suma cu care contribuie Uniunea Europeană la proiecte, de 10%. Una este să ai finanţat proiectul cu 85% de la Uniunea Europeană şi doar 15% să pui tu, şi alta să fie 75%. Deci, vreau să rămânem în program”, a afirmat Băsescu.
Potrivit preşedintelui, România a ieşit din criza „de credibilitate” iar în acest moment îşi poate construi propria dezvoltare.
„Am ajuns la stadiul la care putem construi dezvoltarea aşa cum ne-o vedem, prin prisma finanţărilor pe care le avem de la Uniunea Europeană, prin prisma banilor pe care îi avem la dispoziţie de la Banca Europeană de Investiţii şi prin prisma resurselor bugetare. Deci, nu mai suntem constrânşi în programe ale instituţiilor financiare, ci suntem liberi să optăm pentru propria noastră dezvoltare”, a opinat şeful statului.
El a susţinut că succesul României a fost dat de faptul că au fost aplicate măsuri de redresare economică, pe termen scurt.
„Noi am reuşit pentru că am aplicat măsuri de austeritate dure, pe care populaţia pe bună dreptate nu le-a acceptat, dar au fost aplicate rapid, pe termen scurt, nu bâlbâit. Ce s-a stabilit, aia s-a aplicat”, a spus Băsescu.
Etichete:COSMARUL INTAIULUI PENAL AL ROMANIEI, TRAIAN BASESCU:"POVESTEA FLOTEI"!
UMILUL PONTA I-A PLASA DE LA „RECHINUL”BASESCU IN PRIVINTA LEGII RETROCEDARILOR!
Premierul Victor Ponta a declarat luni că a discutat cu preşedintele Traian Băsescu înainte de adoptarea proiectului legii privind restituirea proprietăţilor şi că se aşteaptă ca şeful statului să promulge actul normativ.
„E adoptată (legea – n.r.). Cei de la PDL s-au făcut, aşa, că au contestat-o la Curte. (…) Pe 10 mai se pronunţă Curtea Constituţională. Am discutat cu domnul preşedinte înainte să adoptăm legea pe temele principale, adică pe impozitarea cu 85% a cesionarilor, şi mi-a zis ‘foarte bine’. Deci, nu cred că vor fi probleme”, a afirmat Victor Ponta la B1 Tv.
Executivul şi-a angajat răspunderea pe 17 aprilie în faţa Parlamentului pentru proiectul legii retrocedărilor, premierul Victor Ponta afirmând că societatea românească şi statul de drept trebuie să respecte proprietatea iar noul act normativ constituie „un moment de responsabilitate politică”, în care Guvernul şi Legislativul „colaborează pentru soluţionarea unei probleme istorice”.
Potrivit acestuia, legea privind restituirea proprietăţilor îşi propune să aducă o reparaţie istorică pentru cei care au avut de suferit în urmă cu aproape 70 de ani, când le-au fost confiscate proprietăţile de statul român şi regimul politic de atunci.
Etichete:UMILUL PONTA IA PLASA DE LA "RECHINUL"BASESCU IN PRIVINTA LEGII RETROCEDARILOR!
„KOABITATUL”PONTA A ANUNTAT LA B1 TV CA VA MERGE LA O REUNIUNE A SOCIAL-DEMOCRATILOR GERMANI LA LEIPZIG!
Preşedintele PSD, premierul Victor Ponta, a anunţat luni că în viitorul apropiat va merge la un eveniment al social-democraţilor germani care va avea loc la Leipzig, după ce în weekendul trecut a luat parte la un miting electoral al Partidului Socialist Bulgar la Ruse.
„Am fost şi în Ungaria, am fost şi în Italia, mă duc şi la Leipzig. Mă invită, nu mă duc aşa, că n-am treabă. Liderii PPE, în frunte cu doamna cancelar Merkel, au fost în campanie, practic, în România (la Congresul PPE, reunit în toamna anului trecut la Bucureşti – n.r.). Nu e nicio supărare. (…) Pe 22 (mai) o să fiu la Leipzig, la SPD, alături de alţi lideri socialişti. Sunt mulţi premieri acolo, cred că şi preşedintele (Franţei – Francois) Hollande va fi acolo. Dar sunt şi alţi premieri: premierul belgian, italian, slovac…”, a declarat Victor Ponta la B1 Tv.
În context, el a reiterat că pe 1 mai va participa la o acţiune social-umanitară în Bucureşti, alături de soţia sa, Daciana Sârbu, de ministrul Tineretului şi Sportului, Nicolae Bănicioiu, şi de primarul sectorului 4, Cristian Popescu-Piedone.
Etichete:"KOABTATUL"VICTOR PONTA A ANUNTAT LA B1 TV CA VA MERGE LA O REUNIUNE A SOCIAL-DEMOCRATILOR GERMANI LA LEIPZIG!
PITBULL ft. SHAKIRA – GET IT STARTED!
MYLENE FARMER – APPELEZ MON NUMERO!
Nordrhein-Westfalen: Razzia gegen mutmaßliche Bande
Hunderte Beamte durchsuchen derzeit Wohnungen in Nordrhein-Westfalen. Die Razzia richtet sich gegen eine offenbar kriminelle Gruppierung, der gleich mehrere Straftaten vorgeworfen worden.
2.652.779 hits video
RT @realDonaldTrump: Pennsylvania - Don’t forget to get out and VOTE TODAY for Republican Fred Keller for Congress. Fred is Strong on Crime… 9 hours ago
RT @realDonaldTrump: To the great people of Kentucky, please go out and vote for Matt Bevin today. Very important. He has done a fantastic… 13 hours ago
SCRISOAREA DESCHISA POSTATA DE CONDAMNATUL POLITIC TELU CANCESCU PE FACEBOOK ADRESATA LUI JOHANNIS:”KLAUS AR FI NOR… twitter.com/i/web/status/1… 13 hours ago

References: CCR 
 CCR 
 ICCJ 
 CCR 
 ICCJ 
 CCR